भारतको नर्सिङ शिक्षासम्बन्धी अनुगमन गर्ने सर्वोच्च निकाय भारतीय नर्सिङ परिषद्ले सन् २०१४ को फेब्रुअरीमा एउटा सूचना जारी गर्दै २०१४ को फेब्रुअरीपछि सबै विदेशी विद्यार्थीहरूको नर्सिङ रजिस्ट्रेसन दर्ता बन्द गरेको जानकारी गरायो । इन्डियन नर्सिङ काउन्सिलले रजिस्ट्रेसन दर्ता बन्द गर्नु अगावै नै सन् २०१० देखि भारतमा पढिरहेका विद्यार्थीसमेत यसबाट प्रभावित हुन पुगे । काउन्सिलले जुन दिन यस्तो निर्णय गर्यो, त्यसभन्दा अगाडि पढेका विद्यार्थीहरूलाई यसले कुनै असर नगर्नुपर्ने हो । तर त्यस्तो हुन सकेन । बरु पढाइ सकाएर रजिस्ट्रेसन गर्न खोजेका विद्यार्थीहरूसमेत यसबाट वञ्चित बन्न पुगे ।
